Рыа-Негра (правінцыя)

Рыа-Негра () — правінцыя ў цэнтральнай частцы Аргенціны, на паўночнай ўскраіне Патагоніі.

Рыа-Негра з’яўляецца правінцыяй толькі з 27 ліпеня 1955 года.

 Эканоміка 
Самай развітой галіной эканомікі з’яўляецца сельская гаспадарка ў далінах рэк Рыа-Негра і Рыа-Каларада. Правінцыя вырошчвае 70 % ўраджаю яблыкаў і груш краіны, большасць якіх пастаўляецца на экспарт (38 % у выглядзе садавіны і 40 % — у выглядзе канцэнтрату сокаў) праз порт Сан-Антоніа-Оэстэ. У Вале-Медыё, акрамя яблыкаў і груш, вырошчваюцца памідоры, цыбуля і іншая гародніна.

Прамысловасць прадстаўлена амаль выключна толькі ў высакагорнай даліне Рыа-Негра (Хенераль-Рока, Віла-Рэгіна, Чыпалеці). Вялікае значэнне мае авечкагадоўля. 13 % нацыянальных запасаў бараніны і воўны пастаўляецца з Рыа-Негра.

Вакол Эль-Бальсона выгадоўваюцца ягады і хмель (70 % нацыянальнай вытворчасці).

У водах Атлантычнага акіяна, у заліве Сан-Маціас штогод здабываецца 11 000 тон рыбы і 8000 тон морапрадуктаў. Хек, кальмар і малюскі замарожваюцца і пастаўляюцца на экспарт.

 Спасылкі 
 Афіцыйны сайт правінцыі Рыа-Негра 
 Аддзел турызму правінцыі 
 Вэб-гайд па Рыа-Негра 
 Інфармацыя пра Рыа-Негра  
 Фатаграфіі Рыа-Негра 
 Фатаграфіі Рыа-Негра 

Катэгорыя:Правінцыі Аргенціны